มีอาการกินข้าวเช้าแล้วเเน่นหน้าอก แล้วก็อาเจียนอาหารออกมาจนหมด เป็นแค่ช่วงเช้าช่วงอื่นไม่เป็น จะเป็นอะไรไหมคะ
สวัสดีค่ะ อาการแน่นหน้าอกขณะรับประทานอาหาร หลังจากนั้นมีอาเจียน อาจจะเกิดจาก การมีกระเพาะอาหารอักเสบหรือมีแผลในกระเพาะอาหารหรือลำไส้เล็กส่วนต้น การมีการอุดกั้นในทางเดินอาหารเช่นลำไส้อุดตัน แต่มักจะเป็นตลอด ไม่สัมพันธ์กับมื้อใด และมักไม่ถ่าย ไม่ผายลมร่วมด้วย ร่วมกับเคยมีประวัติผ่าตัดทางหน้าท้องมาก่อน หรือมีกรดไหลย้อน ที่ทำให้แสบร้อนและแน่นกลางอก หายใจติดขัด อาเจียนออกมาได้เช่นกันเบื้องต้นควรปรับพฤติกรรมด้วยการไม่กินอาหารมื้อใหญ่จนเกินไปในคราวเดียว กินแล้วนั่งหัวสูงไว้ก่อนอย่างน้อย 3 ชั่วโมง ดื่มน้ำมากๆ รับประทานยาแก้คลื่นไส้ก่อนมื้ออาหารได้ควรไปพบแพทย์ถ้ามีอาการเป็นมากต่อเนื่องจนทำให้กินได้น้อย อ่อนเพลีย หรือทำให้มีอาการถ่ายดำ น้ำหนักลด หรือไม่ถ่าย ไม่ผายลม ร่วมด้วย